ზაბელი
ზაბელი (სომხ. Զապել; დ. 27 იანვარი, 1216 / 25 იანვარი, 1217 — გ. 23 იანვარი, 1252) — კილიკიის სომეხთა სამეფოს დედოფალი (1219–1252). ზაბელი დედოფალი ორი ძმის რუბენ II-ისა და მლეჰის მმართველობის შემდეგ გახდა. სახელმწიფო ინტერესების გამო იძულებით გაათხოვეს ჰეთუმ I-ზე, დიდი ხნის განმავლობაში ზაბელი მასთან ცხოვრებაზეც კი უარს ამბობდა, თუმცა საბოლოოდ კილიკიის სომეხთა სამეფოს მმართველი ჰეთუმ I გახდა და ახალ ჰეთუმიანების დინასტიას დაუდო სათავე.